Eskom se eise slaan jou dronk | Netwerk24
Eskom se eise slaan jou dronk
Deur David Rainier, Hartenbos 18 Januarie 2020 00:01
Almal weet dat Eskom te veel werk­nemers het en hul salarisse buitensporig hoog is.
Met ander woorde, dis ’n baie eenvoudige som om te doen: Eskom-werknemers kry reeds ’n maandelikse salaris wat ook ’n honorarium insluit, naamlik ’n prestasiebonus, ’n vakansiebonus en ’n sogenaamde 13de tjek.
Ek glo dit slaan ons almal dronk dat Eskom, wat ons land se ekonomie ’n onherstelbare knou toegedien het, nou op verdere finansiële toegewings wil aanspraak maak.
Eskom se hoofdoel is om te sorg dat daar genoeg opwekkingsvermoë is, maar ons sit reeds met beurtkrag oor holruggeryde redes.
’n Tegniese span is nou druk besig met beplande en onbeplande instandhoudingswerk, maar die agterstand is ’n baie groot uitdaging.
Hulle is in ’n wedloop teen tyd gewikkel.
Beurtkrag is dus baie lank ons voorland.
Meer oor: Lesersbrief | Eskom | Eise